Seldsame foto van prins George | Maroela Media
Seldsame foto van prins George
William en Kate Middleton
Die foto volg onderaan die berig. Prins William en Kate het Saterdag 'n seldsame gesinsfoto vrygestel van die paartjie met hul agt maande oue seun, prins George.
Die hertog van Cambridge en sy vrou en seun kyk uit 'n oop venster van hul woonstel in Kensington-paleis in Londen.
Kate (32) hou George op haar knie en die klein prins se aandag is op die gesin se troeteldier, Lupo, gefokus. William (31) lyk soos 'n gewone ontspanne pa in die foto.
George, wat derde in die ry staan om die troonopvolger te wees, het nog net twee keer in die openbaar verskyn, die eerste keer toe hy van die hospitaal huis toe geneem is en toe tydens sy doop in Oktober.
Jason Bell, bekende portretfotograaf, het die foto 'n paar weke gelede geneem en die foto word vrygestel voor die gesin se toer na Australië en Nieu-Seeland op 7 April.
George is op 22 Julie 2013 gebore.
Die familiefoto van Jason Bell wat vrygestel is
Hertog en hertogin van Cambridge Kate Middleton Prins George prins william
Video: Ouma dans te lekker
Seldsaam? SELDSAAM ???? ( Verwysend na die bokbek pa of die sooooooooooooo inskiklike mammie ? )
Dis al te vraai Suné. Weet jy ons moet eintlik `n afsonderlike URL hê vir al ons bewonderaars wat die Adelstand op Twutter volg. Ek kan ook nie genoeg kry van die familie nie. Ek lees nou die dag dat die koninklike "goue draad" wat nou al vir etlike eeue strek heel waarskynlik so verdag is dat die eintlike ware koning vasgetrek was iewers diep in die Australiese 'interior' waar hy nou al vir dekades lank saam met sy inboorling vrou (Fanny) en sy hond (by name 'Dog') `n pub keeper is vir die omliggende streek se dole bludgers en… Lees meer »